OB se verlof tot appèl teengestaan | Maroela Media
'n Volbank regters in die hooggeregshof in Kaapstad het Dinsdag die openbare beskermer (OB), adv. Busisiwe Mkhwebane, se aansoek om verlof tot appèl van die hand gewys. Mkhwebane het gepoog om die parlementêre proses rakende die moontlike verwydering van haar uit haar amp te keer, maar was sonder enige sukses.
Regters Vincent Saldanha, Elize Steyn en Monde Samela, het aangevoer dat Mkhwebane se aansoek nie aan enige gronde voldoen om verlof tot appèl aan haar toe te staan nie. Haar aansoek is ook deur die speaker van die Nasionale Vergadering, adv. Thandi Modise, en die DA teengestaan.
Mkhwebane het op 9 Oktober ook 'n nederlaag gely toe dieselfde volbank regters van die Kaapse hooggeregshof, eenparig en stelselmatig punt vir punt die lang argumente van Mkhwebane en haar regsverteenwoordiger, adv. Dali Mpofu, aan flarde geskeur het.
Die hof het voorts bevind dat sy byvoorbeeld nie bewys kon lewer van onherstelbare skade nie asook nie dat daar geen alternatiewe uitweë tot haar beskikking was nie.
Die parlement het verlede Woensdag die paneel aangewys wat oor Mkhwebane se toekoms moet besluit. Die onafhanklike paneel is aangewys ná 'n mosie deur die DA om Mkhwebane uit haar pos te laat verwyder en politieke partye het die geleentheid gehad om 'n lys benoemdes aan die speaker voor te lê.
Die Mkhwebane het nou al haar hofsake verloor om te verhoed dat sy uit haar amp verwyder word en haar appèle is van die hand gewys.Verskeie uitsprake van die hooggeregshof het reeds bewys dat sy onbevoeg is as openbare beskerm.Is fit nie genoeg prima facie beats nie.Hoekom 'n paneel aangestel om te kyk of daar prima facie bewyse is teen haar.Nou gaan sy weer appèleer teen die bevinding as daar besluit word om haar te verwyder.
Ek het al dom in my lewe gesien maar julle klomp in die ANC vat die koek.
Hoe lank nog?….. En Dali maak nou Baie geld
Sarrogansie het nou 'n naam!
Tragies…dit is wat dit die land kos om onbevoegte mense in poste aan te stel……net om polities korrek te wees